Fana Mjymcůw. Fana Mjymcůw skłŏdŏ sie ze trzech poźůmych pasōw: czornego, czerwōnego a żōłtego.
Gyszichta.
Czŏrno-czerwōno-złote farby wywodzōm sie uod farb wapyna I Rajchu, użyto jejich po piyrszy rŏz we 1817 r. na zōmku Wartburg w czasie festynu studynckigo. Fana ôstała ôficjalnie przijyntŏ we 1848 r. Przijmowano że farby symbolizujōm: Czŏrny - niywola, czerwōny - krwŏwe bitwy, złoty - światło swobody. Gdy powstoło Niymiecke Cysŏrstwo przijynto fane czŏrno-bioło-czerwōnõ. Po upŏdku cysŏrstwa we 1918 r. a utworzyniu Weimarskej Republiki wkludzōnŏ bōła czŏrno-czerwōno-złoto fana. We 1933, po dojściu nazistōw do władzy, przijynto fanã z biołym kołym na czerwōnym zadku ze wrażōnōm w nim czŏrnōm swastykōm. Po II światowyj wojnie Mjymcy ôstały podzielōne na Mjymieckõ Dymokratycznõ Republikã a Federalnõ Republikã Mjymcůw, bez co ukŏzały sie liczne propozycyje nowyj fany miyndzy inkszymi fany z krziżym skandynawskim w farbach Weimarskej Republiki. Fany MDR a FRM były take same, bez co we 1959 r. do fany MDR wkludzōno wapyn tego państwa. Po zjednoczyniu Mjymjcůw we 1990 prziwrōcōno fane czŏrno-czerwōno-złotõ.